**VLADA UNSKO-SANSKOG KANTONA**

Na osnovu člana 8. Zakona o ministarskim, vladinim i drugim imenovanjima Federacije Bosne i Hercegovine ("Službene novine Federacije Bosne i Hercegovine", broj: 12/03, 34/03 i 65/13), člana 25. stav 2. Zakona o pravobranilaštvu ("Službeni glasnik Unsko­sanskog kantona", broj: 20/04 i 8/17), a u vezi sa Zaključkom Vlade Unsko-sanskog kantona, broj: 03-017-2723/2021 od 04.03.2021.godine, na prijedlog Ministarstva pravosuđa i uprave, Vlada Unsko-sanskog kantona

**PONIŠTAVA JAVNI OGLAS**

za imenovanje na poziciju kantonalnog pravobranioca u Kantonalno pravobranilaštvo Bihać, koji je objavljen na službenoj web stranici Vlade Unsko-sanskog kantona dana 18.12.2020.godine, u dnevnom listu „Dnevni avaz“ dana 19.12.2020.godine, kao i u „Službenim novinama Federacije BiH“, broj: 93/20 od 23.12.2020.godine, te raspisuje ponovni

**JAVNI OGLAS**

**za imenovanje kantonalnog pravobranioca u Kantonalno pravobranilaštvo Bihać**

1. **NAZIV POZICIJE**

Kantonalni pravobranilac 1 (jedan) izvršilac

1. **OPIS UPRAŽNJENE POZICIJE**

Kantonalni pravobranilac predstavlja kantonalno pravobranilaštvo, rukovodi njegovim radom i vrši druga prava i dužnosti utvrđene zakonom i općima aktima, a naročito obavlja poslove pravnog savjetovanja i zakonskog zastupanja Kantona pred sudovima i drugim nadležnim organima odnosno tijelima, poslove pravne zaštite imovine i imovinskih interesa Kantona, grada odnosno općina, njihovih organa, drugih organa, u pravnim postupcima u kojima ovi subjekti učestvuju kao stranke ili umješači o čijim imovinskim pravima i obavezama se odlučuje u tom postupku.

1. **OPĆI USLOVI**

Kandidat za imenovanje na poziciju kantonalnog pravobranioca mora ispunjavati sljedeće opće uslove:

1. da je državljanin Bosne i Hercegovine,
2. da je stariji od 18 godina, ali ne stariji od 65 godina,
3. da je zdravstveno sposoban za obavljanje funkcije kantonalnog pravobranioca,
4. da nije osuđivan za krivično djelo,
5. da se protiv njega ne vodi krivični postupak,
6. da nije otpušten iz državne službe kao rezultat disciplinske mjere na bilo
kojoj razini u Bosni i Hercegovini (bilo na razni države ili entiteta) u
periodu od tri godine prije dana objave oglasa,
7. da nije obuhvaćen odredbom člana IX.l. Ustava Bosne i Hercegovine,
8. da nije izabrani zvaničnik, nosilac izvršne funkcije ili savjetnik u smislu Zakona o sukobu interesa u organima vlasti Federacije Bosne i Hercegovine („Službene novine Federacije Bosne i Hercegovine“, broj: 70/08).
9. **POSEBNI USLOVI**

Pored općih uslova iz tačke III. kandidat mora ispunjavati i sljedeće posebne uslove:

1. da ima VSS, VII stepen pravne struke ili diplomu visokog obrazovanja, odnosno prvog (najmanje 240 ECTS bodova) drugog ili trećeg ciklusa Bolonjskog sistema studiranja-pravne struke,
2. da ima položen pravosudni ispit,
3. da ima iskustvo u radu na pravnim poslovima u pravobranilaštvu, pravosudnim organima i drugim državnim organima, poduzećima (društvima) i drugim pravnim licima u trajanju od najmanje pet godina,
4. nije član niti da obavlja poslove u organima stranke, političkim udruženjima ili fondacijama koje su povezane sa strankom,
5. da nije uključen ubilo kakvu političku stranku ili stranačku aktivnost javnog karaktera,
6. da nije bračni drug, srodnik po pravoj liniji ili srodnik po pobočnoj liniji do drugog stepena sa licem koje vrši funkciju u Kantonalnom pravobranilaštvu.
7. **POTREBNA DOKUMENTACIJA**

Uz prijavu na javni oglas kandidat je dužan priložiti sljedeće:

1. biografiju sa adresom i kontakt telefonom,
2. uvjerenje o državljanstvu,
3. diplomu o završenoj stručnoj spremi tražena javnim oglasom,
4. uvjerenje o položenom pravosudnom ispitu,
5. uvjerenje o radnom iskustvu,
6. uvjerenje da se protiv njega ne vodi krivični postupak,
7. izjavu ovjerenu od nadležnog organa o ispunjavanju uslova iz tačke III. (opći uslovi) alineje f), g) i h) i tačke IV. (posebni uslovi) alineje d), e), i f).

Svi dokumenti moraju biti original ili ovjerene kopije, ne starije od 6 mjeseci.

Kandidat koji bude imenovan u obavezi je dostaviti dokaz o zdravstvenoj sposobnosti (ljekarsko uvjerenje) u roku od osam dana od dana imenovanja.

Komisija će za kandidate koji ispunjavaju kriterije za imenovanje izvršiti službenu provjeru podataka iz kaznene evidencije iz tačke III. alineja d).

1. **PODNOŠENJE PRIJAVE**

 Prijava sa potrebnim dokumentima podnosi se u roku od 15 dana od dana posljednjeg objavljivanja javnog oglasa o upražnjenoj poziciji.

Prijava na javni oglas sa traženim podacima i dokumentacijom podnosi se lično ili dostavlja preporučenom pošiljkom u zatvorenoj koverti, na adresu:

**Vlada Unsko-sanskog kantona, Ul. Alije Đerzeleza br. 2, Bihać**

**sa naznakom:**

**"Prijava na ponovni javni oglas za imenovanje kantonalnog pravobranioca u Kantonalno pravobranilaštvo Bihać-NE OTVARATI"**

Nepotpune i neblagovremene prijave neće biti razmatrane.

1. **OSTALI PODACI**

Javni oglas za popunu pozicije kantonalnog pravobranioca u Kantonalno pravobranilaštvo Bihać objaviće se u Službenim novinama Federacije BiH, jednom dnevnom listu i na web stranici Vlade Unsko-sanskog kantona.